CELEX: 32017D1840
Language: sk
Date: 2017-10-09 00:00:00
Title: Vykonávacie rozhodnutie Komisie (EÚ) 2017/1840 z 9. októbra 2017, ktorým sa mení rozhodnutie 2008/866/ES o núdzových opatreniach, ktorými sa pozastavuje dovoz určitých lastúrnikov určených na ľudskú spotrebu z Peru, pokiaľ ide o obdobie jeho uplatňovania [oznámené pod číslom C(2017) 6719] (Text s významom pre EHP )

11.10.2017   
            
            
               SK
            
            
               Úradný vestník Európskej únie
            
            
               L 261/24
            
         VYKONÁVACIE ROZHODNUTIE KOMISIE (EÚ) 2017/1840
   z 9. októbra 2017,
   ktorým sa mení rozhodnutie 2008/866/ES o núdzových opatreniach, ktorými sa pozastavuje dovoz určitých lastúrnikov určených na ľudskú spotrebu z Peru, pokiaľ ide o obdobie jeho uplatňovania
   
      
         [oznámené pod číslom C(2017) 6719]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod i),
   keďže:
   
               (1)
            
            
               V nariadení (ES) č. 178/2002 sa stanovujú všeobecné zásady, ktoré sa vzťahujú na potraviny a krmivá vo všeobecnosti, a najmä na bezpečnosť potravín a krmív na úrovni Únie a na vnútroštátnej úrovni. Stanovuje sa v ňom aj to, že je potrebné prijať núdzové opatrenia, ak je zrejmé, že potraviny alebo krmivo dovezené z tretej krajiny môžu predstavovať závažné riziko pre zdravie ľudí, zvierat alebo pre životné prostredie a že sa takéto riziko nedá uspokojivo zmierniť prostredníctvom opatrení prijatých príslušným členským štátom, resp. štátmi.
            
         
               (2)
            
            
               Rozhodnutie Komisie 2008/866/ES (2) bolo prijaté po výskyte ohniska hepatitídy typu A u ľudí súvisiaceho s konzumáciou lastúrnikov dovezených z Peru, ktoré boli kontaminované vírusom hepatitídy typu A. Uvedeným rozhodnutím sa stanovili núdzové opatrenia, ktorými sa pozastavil dovoz určitých lastúrnikov určených na ľudskú spotrebu z Peru, a pôvodne sa malo uplatňovať do 31. marca 2009.
            
         
               (3)
            
            
               Príslušný peruánsky orgán bol požiadaný, aby poskytol dostatočné záruky v záujme odstránenia zistených nedostatkov v systéme monitorovania na detekciu vírusu pri živých lastúrnikoch. Medzitým sa uplatňovanie núdzových opatrení muselo predĺžiť dovtedy, kým sa nepreukáže účinnosť nápravných opatrení. Do dnešného dňa bolo obdobie uplatňovania rozhodnutia niekoľkokrát predĺžené, pričom naposledy to bolo do 30. novembra 2017 na základe vykonávacieho rozhodnutia Komisie 2015/2022 (3).
            
         
               (4)
            
            
               Aby bolo možné overiť, či sú posledné záruky poskytnuté príslušným peruánskym orgánom účinné a dostatočné na to, aby sa mohli zrušiť núdzové opatrenia, útvary Komisie plánovali vykonať audit v máji 2017. Z dôvodu závažnej poveternostnej situácie súvisiacej s poveternostným fenoménom „El Niño“, ktorá postihla Peru v marci a apríli 2017, a vzhľadom na jej vplyv na produkciu lastúrnikov v Peru sa audit odložil na september 2017.
            
         
               (5)
            
            
               Obdobie uplatňovania rozhodnutia 2008/866/ES by sa preto malo zodpovedajúcim spôsobom zmeniť. Predĺženie obdobia uplatňovania rozhodnutia 2008/866/ES by sa mohlo preskúmať na základe výsledkov auditu vykonaného útvarmi Komisie.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V článku 5 rozhodnutia 2008/866/ES sa dátum „30. novembra 2017“ nahrádza dátumom „30. novembra 2018“.
   Článok 2
   Toto rozhodnutie je určené členským štátom.
   
      V Bruseli 9. októbra 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 31, 1.2.2002, s. 1.
   
      (2)  Rozhodnutie Komisie 2008/866/ES z 12. novembra 2008 o núdzových opatreniach, ktorými sa pozastavuje dovoz určitých lastúrnikov určených na ľudskú spotrebu z Peru (Ú. v. EÚ L 307, 18.11.2008, s. 9).
   
      (3)  Vykonávacie rozhodnutie Komisie (EÚ) 2015/2022 z 10. novembra 2015, ktorým sa mení rozhodnutie 2008/866/ES o núdzových opatreniach, ktorými sa pozastavuje dovoz určitých lastúrnikov určených na ľudskú spotrebu z Peru, pokiaľ ide o obdobie jeho uplatňovania (Ú. v. EÚ L 295, 12.11.2015, s. 45).